paragraph_text: Doyle Brunson (rođen 10. kolovoza 1933. u Longworthu, Texas, SAD) je američki igrač pokera koji igra profesionalno već više od 50 godina. Brunson je član Poker dvorane slavnih i autor nekoliko bestselera o pokeru. Bio je prvi igrač koji je osvojio milijun američkih dolara u poker turnirima, te je u toku svoje karijere osvojio deset World Series of Poker narukvica, u čemu dijeli drugo mjesto s Johnnyjem Chanom (Phil Hellmuth ih ima jedanaest). On je i jedan od samo četiri igrača koji su osvojili Main Event na World Series of Poker seriji turnira više od jednom (1976. i 1977.), te je, osim Billa Boyda, jedini igrač koji je osvajao narukvice na WSOP-u četiri godine za redom. Osim toga, prvi je igrač koji je osvojio i WSOP Main Event, i World Poker Tour prvenstvo. U lipnju 2006., prema Bluff Magazineu, Brunson je izglasan za najutjecajniju osobu u svijetu pokera.<ref>